open-index/open-wikipedia-markdown huggingface dataset:
অ্যাঞ্জেলিকা ভ্যান বুরেন

**অ্যাঞ্জেলিকা ভ্যান বুরেন** (ইংরেজিঃAngelica Singleton Van Buren, জন্মনামঃ Sarah Angelica Singleton (ফেব্রুয়ারি ১৩, ১৮১৮ – ডিসেম্বর ২৯, ১৮৭৭) মার্কিন ৮ম রাষ্ট্রপতি মার্টিন ভ্যান বুরেনের পুত্রবধু। তিনি ১৮৩৯ থেকে ১৮৪১ সাল পর্যন্ত ফার্স্ট লেডির মর্যাদা লাভ করেন।

## তথ্যসূত্র

## বহিঃসংযোগ
* Angelica Van Buren biography at American Presidents Blog

বিষয়শ্রেণী:১৮১৮-এ জন্ম
বিষয়শ্রেণী:১৮৭৭-এ মৃত্যু
বিষয়শ্রেণী:মার্কিন যুক্তরাষ্ট্রের ফার্স্ট লেডি
বিষয়শ্রেণী:১৯শ শতাব্দীর মার্কিন নারী
বিষয়শ্রেণী:নিউ ইয়র্ক শহরের ব্যক্তি
লিব্রাঅফিস

**লিব্রাঅফিস** () দ্য ডকুমেন্ট ফাউন্ডেশন কর্তৃক উন্নয়ন করা একটি ফ্রি ও উন্মুক্ত অফিস স্যুট। এটা ওপেনঅফিসের একটি ফোর্ক হিসাবে ২০১০ সালে উন্মুক্ত করা হয়, যেটা স্টারঅফিসের একটি মুক্ত সোর্স সংস্করণ ছিলো। লিব্রাঅফিস স্যুটে ওয়ার্ড প্রসেসিং, স্প্রেডশিট তৈরি ও সম্পাদনা, স্লাইড শো, নকশা এবং অঙ্কন, ডাটাবেস নিয়ে কাজ করা, এবং গাণিতিক সূত্র লিখার জন্যে প্রোগ্রাম রয়েছে। লিব্রাঅফিস ১১৫টি ভাষার জন্যে উপযোগী।

লিব্রাঅফিস ডকুমেন্ট সংরক্ষণের জন্যে আইএসও অথবা আইইসি স্ট্যান্ডার্ড ওপেন ডকুমেন্ট  ফাইল বিন্যাস  (ODF) এর সব এপ্লিকেশনের বিদ্যমান ফাইল বিন্যাস হিসাবে ব্যবহার করে। একগুচ্ছ ইম্পোর্ট/এক্সপোর্ট ফিল্টার ব্যবহার করে লিব্রাঅফিস মাইক্রোসফট অফিসসহ  অন্যান্য প্রধান অফিস স্যুটের ফাইল বিন্যাসও সাপোর্ট করে। 

লিনাক্স, মাইক্রোসফট উইন্ডোজ, ম্যাক ওএস, অ্যান্ড্রয়েড (অপারেটিং সিস্টেম)  অনলাইন অফিস স্যুট হিসাবে বিভিন্ন কম্পিউটার প্ল্যাটফরমে লিব্রাঅফিস সহজলভ্য। অনেক জনপ্রিয় লিনাক্স ডিস্ট্রোরও এটি ডিফল্ট অফিস স্যুট। এটা সবচেয়ে সক্রিয়ভাবে উন্নয়ন করা ফ্রি ও ওপেন সোর্স অফিস স্যুট। 

প্রকল্পটি বেটা হিসাবে সেপ্টেম্বর ২৮, ২০১০-এ ঘোষিত হয়েছে। জানুয়ারি ২০১১(প্রথম স্থিতিশীল মুক্তি) এবং অক্টোবর ২০১১ এর মধ্যে লিব্রাঅফিস ৭৫ লক্ষবার নামানো হয়েছে।

### অন্তর্ভুক্ত এপ্লিকেশন

## তথ্যসূত্র

## আরও দেখুন
*লিনাক্স
*ওপেনঅফিস.অর্গ
*উবুন্টু
*মাইক্রোসফট অফিস

## বহিঃসংযোগ

*
*

বিষয়শ্রেণী:অফিস সফটওয়্যার
বিষয়শ্রেণী:২০১১-এর সফটওয়্যার
বিষয়শ্রেণী:ক্রস প্ল্যাটফর্ম ফ্রি সফটওয়্যার
বিষয়শ্রেণী:ওপেন সোর্স অফিস স্যুট
বিষয়শ্রেণী:সফটওয়্যার ফোর্ক
বিষয়শ্রেণী:ইউনিক্স সফটওয়্যার
বিষয়শ্রেণী:লিনাক্স সফটওয়্যার
বিষয়শ্রেণী:সফটওয়্যার
বিষয়শ্রেণী:কম্পিউটার সফটওয়্যার
বিষয়শ্রেণী:মুক্ত সফটওয়্যার
বিষয়শ্রেণী:ওপেন সোর্স
বিষয়শ্রেণী:পিডিএফ পাঠক
বিষয়শ্রেণী:ক্রস-প্ল্যাটফর্ম মুক্ত সফটওয়্যার
বিষয়শ্রেণী:সি++ ভাষায় প্রোগ্রামকৃত মুক্ত সফটওয়্যার
বিষয়শ্রেণী:বহনযোগ্য সফটওয়্যার
বিষয়শ্রেণী:মোজিলা সফটওয়্যার লাইসেন্স ব্যবহার করে
আলী আকবর আকন

**মো. আবুল কাশেম ভূঁইয়া** (জন্ম: অজানা - মৃত্যু: জানুয়ারি ২০১২) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আলী আকবর আকনের জন্ম পিরোজপুর জেলার ভান্ডারিয়া উপজেলার গৌরীপুর গ্রামে। তার বাবার নাম আসমত আলী আকন এবং মায়ের নাম আয়েশা খানম। তার স্ত্রীর নাম হাসিনা বেগম। তাঁদের এক ছেলে ও এক মেয়ে।

## কর্মজীবন
আলী আকবর চাকরি করতেন পাকিস্তান সেনাবাহিনীর তৃতীয় ইস্ট বেঙ্গল রেজিমেন্টে। ১৯৭১ সালে এই রেজিমেন্টের অবস্থান ছিল সৈয়দপুর সেনানিবাসে। তখন তার পদবি ছিল নায়েব সুবেদার। সৈয়দপুর সেনানিবাস থেকে তারা পালিয়ে গিয়ে সমবেত হন বদরগঞ্জে। সেখানে প্রাথমিক চিকিৎসা দিয়ে তাঁকে পাঠানো হয় ভারতে। চিকিৎসা নিয়ে আবার যোগ দেন যুদ্ধে। কিন্তু প্রত্যক্ষযুদ্ধে তিনি আর অংশ নিতে পারেননি। পরে তৃতীয় ইস্ট বেঙ্গল রেজিমেন্টের কোয়ার্টার মাস্টার হিসেবে দায়িত্ব পালন করেন। আলী আকবর আকন পরবর্তীতে বাংলাদেশ সেনাবাহিনী থেকে অনারারি ক্যাপ্টেন হিসেবে অবসর নেন।
## মুক্তিযুদ্ধে ভূমিকা
সেনানিবাসে অবাঙালি সেনাসদস্যরা বাঙালিদের হাঠৎ করে এড়িয়ে চলা শুরু করে। তাছাড়া সেনানিবাসে বাঙালিও তেমন নেই। বেশির ভাগ অবাঙালি। বাঙালি বলতে আছেন আলী আকবর আকনসহ আনুমানিক ১৬০ জন। সেনানিবাসের বাইরে কী ঘটছে, সেটা আলী আকবর আকন ও তার সহযোদ্ধারা তেমন জানেন না। ২৫ মার্চের পর দৃশ্যপট বদলে গেল। এর মধ্যে আদেশ এল অস্ত্র জমা দেওয়ার। আলী আকবর আকনের মনে হলো কিছু একটা ঘটতে যাচ্ছে। নিজের উপস্থিত বুদ্ধিতেই তিনি সজাগ হয়ে গেলেন। তার সহযোদ্ধারাও একইভাবে সজাগ। কেউ অস্ত্র জমা দিলেন না। তারপর সময় গড়াতে থাকল। ২৮ মার্চ আলী আকবর আকন ও তার সহযোদ্ধারা জানতে পারলেন দেশের কিছু ঘটনা। এরপর ক্যাপ্টেন আনোয়ার হোসেনের সঙ্গে তারা কয়েকজন আলোচনা করলেন। সবাই বিদ্রোহ করে পাকিস্তানি সেনাদের আক্রমণে একমত হলেন। কিন্তু সেই সুযোগ তারা পেলেন না। ৩১ মার্চ রাতে পাকিস্তানিরাই আলী আকবর আকনদের অতর্কিতে আক্রমণ করল। পাকিস্তানি সেনাবাহিনীর ২৬ ফ্রন্টিয়ার ফোর্স ও ২৩ ফিল্ড রেজিমেন্ট গোলন্দাজ বাহিনী। আলী আকবর আকন ও তার সহযোদ্ধারা সতর্কই ছিলেন। তারাও পাল্টা আক্রমণ শুরু করলেন। দুই পক্ষে তুমুল গুলিবিনিময় চলতে থাকল। পাকিস্তানি সেনাদের আক্রমণে আলী আকবর আকনদেরই বেশি ক্ষয়ক্ষতি হলো। কয়েকজন শহীদ ও আহত হলেন। সকালবেলা গোলাগুলি কমে গেল। তিনি ধারণা করলেন, পাকিস্তানি সেনারা আবার সন্ধ্যায় প্রচণ্ড আক্রমণ চালাবে। সেই আক্রমণে তাঁদের টিকে থাকতে হবে। তিনি সহযোদ্ধাদের গোলাবারুদ সংগ্রহ করতে বললেন। বেলা আনুমানিক পাঁচটা কি সাড়ে পাঁচটা। আলী আকবর দুরবিন দিয়ে আড়াল থেকে দেখতে থাকলেন পাকিস্তানি সেনাদের তৎপরতা। ঠিক তখনই পাকিস্তানি অবস্থান থেকে ছুটে এল একঝাঁক গুলি। একটি গুলি বিদ্ধ হলো তার বুকে। তার হাত থেকে ছিটকে পড়ে গেল স্টেনগান ও দুরবিন। তীব্র যন্ত্রণায় আলী আকবর আকনের মুখটা নীল হয়ে গেল। তবে দমে গেলেন না। সাহসও হারালেন না। সেখানে তার কোনো সহযোদ্ধা নেই। তারা জানেও না তিনি আহত। অনেক কষ্টে সেখান থেকে ফিরে গেলেন সহযোদ্ধাদের কাছে।

## পুরস্কার ও সম্মাননা
* বীর প্রতীক

## তথ্যসূত্র

## বহি:সংযোগ

বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ভান্ডারিয়া উপজেলার ব্যক্তি
বিষয়শ্রেণী:পিরোজপুর জেলার সামরিক ব্যক্তি
কৃষক

**কৃষক** একজন ব্যক্তিবিশেষ যিনি কৃষিকার্য পেশায় নিয়োজিত থেকে ফসল উৎপাদন করেন। পাশাপাশি তিনি খাবারের উপযোগী করে গৃহপালিত পশু লালন-পালন করেন। সভ্যতার ঊষালগ্ন থেকে এ পেশার মাধ্যমে কৃষক মানুষের জন্যে খাদ্য সরবরাহ করে জীবনকে চলমান রেখেছেন।

একজন কৃষক তাঁর নিজের জমিতে অথবা অন্যের জমি বর্গা নিয়ে কিংবা অন্যের জমিতে শ্রম দিয়ে ফসল উৎপাদনে নিয়োজিত থাকেন। কিন্তু অগ্রসরমান অর্থনীতিতে কৃষক বলতে বোঝায়ঃ মূলত যার নিজস্ব খামার বা জমি আছে। জমিতে নিয়োজিত কর্মীগণ খামার কর্মী, ক্ষেত মজুর ইত্যাদি নামে অভিহিত হয়ে থাকেন।

## সংজ্ঞার্থ নিরূপণ

কৃষক শব্দটি সাধারণতঃ কিছু প্রয়োজনীয় উপাদানের সংমিশ্রণ ও প্রয়োগ করে ফসল, ফলের বাগান, গৃহপালিত হাঁস-মুরগী পালন অথবা অন্যান্য ধরনের পশুপালন করে থাকেন। তাঁদের উৎপাদিত পণ্য বাজারে অথবা সরাসরি জমি বা খামার থেকেই বিক্রয় করা হয়। আরো ব্যাপক অর্থে কৃষক শব্দ বিশ্লেষণ করলে দেখা যায় নির্দিষ্ট গৃহপালিত পশু যেমনঃ গরু, ছাগল, ভেড়া, মহিষ, ঘোড়া ইত্যাদি লালন-পালনও এর সাথে জড়িত। কৃষক শব্দটি মার্কিন যুক্তরাষ্ট্রে রেঞ্চার্স, অস্ট্রেলিয়া ও যুক্তরাজ্যে গ্র্যাজিয়ার্স বা স্টকম্যান নামে পরিচিত।

ভেড়া, ছাগল এবং গরুর সাথে জড়িত কৃষকগণকে যথাক্রমে শেফার্ড, গোথার্ড এবং কাউহার্ড নামে আখ্যায়িত করা হয়। ডেইরী ফার্ম বা দুগ্ধ খামারের সাথে জড়িত ব্যক্তি দুগ্ধ খামারীরূপে পরিচিত। তিনি দুধ উৎপাদন কার্যক্রমের সাথে সংশ্লিষ্ট থাকেন। হাঁস-মুরগীর খামারী বা পোল্ট্রি ফার্মার বাচ্চা উৎপাদন, টার্কি, হাঁসের ছানা কিংবা এগুলোর মাংস, ডিম বা পালক সংগ্রহ অথবা উক্ত তিনটি কাজই করে থাকেন। একজন ব্যক্তি যদি রকমারী শাক সব্জি উৎপাদন করে বাজারে বিক্রয় করে তখন তিনি ট্রাক ফার্মার বা মার্কেট গার্ডেনার নামে পরিচিত হন। ডার্ট ফার্মার আমেরিকার চলতি ব্যবহৃত শব্দ যা প্রত্যক্ষভাবে জড়িত কৃষক বা যিনি তাঁর নিজের জমিতে ফসল উৎপাদনের সাথে সরাসরি সংশ্লিষ্ট থাকেন।

## বৈশ্বিক প্রয়োগ

উন্নয়নশীল দেশ কিংবা অন্যান্য প্রাক-শিল্প সংস্কৃতিতে অধিকাংশ কৃষকই গতানুগতিক ধারায় অনুর্বর জমি আবাদ করে থাকে। তাঁরা আধুনিক পদ্ধতিতে ঘূর্ণায়মান ফসল উৎপাদন প্রণালীর প্রয়োগ, বীজ সংরক্ষণ অথবা অন্যান্য নিত্য-নতুন কৌশলাদি ব্যবহার করেন না। পক্ষান্তরে উন্নত দেশসমূহে উন্নত প্রযুক্তি ব্যবহার করে স্বল্প পরিশ্রমে জমির উর্বরতা বজায় রাখার মাধ্যমে ভারসাম্য রক্ষা করতে সদা সচেষ্ট থাকেন।

ছোট-বড় কৃষিজাত পণ্য উৎপাদনকারীদেরকে বৈশ্বিকভাবে একত্রিত করার জন্য আন্তর্জাতিক কৃষিজাত পণ্য উৎপাদনকারী সংস্থা বা আইএফএপি গড়ে উঠেছে। এ সংস্থাটি ৭৯টি দেশের ১২০টি জাতীয় কৃষি সংঘের ৬৬০ মিলিয়ন কৃষকের প্রতিনিধিত্ব করছে।

## তথ্যসূত্র

## বহিঃসংযোগ

বিষয়শ্রেণী:কৃষি সম্পর্কীয় পেশা
বিষয়শ্রেণী:কৃষক
জাতীয় অলিম্পিক কমিটি

থাম্ব|জাতীয় অলিম্পিক কমিটির অ্যাসোসিয়েশনের লোগো
**জাতীয় অলিম্পিক কমিটি** () বা **এনওসি** হচ্ছে বৈশ্বিকভাবে অলিম্পিক আন্দোলনের সাথে সম্পৃক্ত জাতীয় পর্যায়ের সংস্থা। আন্তর্জাতিক অলিম্পিক কমিটির নিয়ন্ত্রণাধীনে থেকে এ কমিটি অলিম্পিক ক্রীড়ায় খেলোয়াড়দের অংশগ্রহণ ও পরিচালনায় দায়বদ্ধ। ইচ্ছে করলে এ কমিটি ভবিষ্যতে নিজ দেশে অলিম্পিক গেমস আয়োজনের লক্ষ্যে স্বাগতিক শহরের নাম প্রেরণ করতে পারে। এছাড়াও, অ্যাথলেটদের মানোন্নয়ন, কোচ ও কর্মকর্তাদেরকে জাতীয় পর্যায়ে উচ্চতর প্রশিক্ষণের জন্যে উদ্যোগী ভূমিকা পালন করে থাকে।

দক্ষিণ সুদান ৯ জুলাই, ২০১১ সালে স্বাধীনতা অর্জন করলেও অদ্যাবধি জাতীয় অলিম্পিক কমিটি গঠন করতে পারেনি।

## কমিটির তালিকা
২০১১ সালের তথ্য মোতাবেক বিশ্বে ২০৪টি জাতীয় অলিম্পিক কমিটি রয়েছে। স্বাধীন দেশসহ অন্যান্য ভৌগোলিক এলাকায় অবস্থান করে কমিটিগুলো প্রতিনিধিত্ব করছে। তন্মধ্যে - জাতিসংঘের সদস্যভূক্ত ১৯৩টি দেশের মধ্যে ১৯২টি স্বাধীন দেশ এবং ১২টি রাজ্য রয়েছে।

রাজ্যগুলোর অলিম্পিক কমিটির বিবরণ নিম্নরূপঃ-
* তাইওয়ান চাইনিজ তাইপে'র প্রতিনিধিত্ব করছে।
* ফিলিস্তিন কর্তৃপক্ষ ফিলিস্তিনের প্রতিনিধিত্ব করছে।
* মার্কিন যুক্তরাষ্ট্রের চারটি উপনিবেশ - আমেরিকান সামোয়া, গুয়াম, পুয়ের্তো রিকো এবং ইউনাইটেড স্টেটস ভার্জিন আইল্যান্ডস একত্রে ভার্জিন আইল্যান্ডস নামে আইওসি-তে প্রতিনিধিত্ব করছে।
* তিনটি ব্রিটিশ উপনিবেশ - বারমুদা, ব্রিটিশ ভার্জিন আইল্যান্ডস এবং কেম্যান আইল্যান্ড।
* নেদারল্যান্ডের ক্যারিবিয়ান অঞ্চলের উপনিবেশ আরুবা। নেদারল্যান্ডস এন্টিলেজ অলিম্পিক কমিটি জুলাই, ২০১১ সালে তাদের কমিটির মর্যাদা হারায়। ২০১০ সালে কমিটির অবলোপনের প্রেক্ষাপটেই এটি হয়েছে।
* গণচীনের বিশেষ প্রশাসনিক অঞ্চল হংকং।
* নিউজিল্যান্ডের সহযোগী রাষ্ট্র কুক দ্বীপপুঞ্জ।

## মহাদেশীয় বিভাজন
জাতীয় অলিম্পিক কমিটির সকল সদস্যই জাতীয় অলিম্পিক কমিটি সংগঠনের সদস্য। এ সংঘকে আবার পাঁচটি মহাদেশীয় সংগঠন পর্যায়ে বিভাজন ঘটানো হয়েছেঃ-

## বাংলাদেশ অলিম্পিক সংস্থা

বাংলাদেশের জাতীয় অলিম্পিক কমিটি হিসেবে বাংলাদেশ অলিম্পিক সংস্থা আন্তর্জাতিক অলিম্পিক কমিটির প্রতিনিধিত্ব করছে। সংস্থার সদর দফতর ঢাকায় অবস্থিত। বাংলাদেশ অলিম্পিক সংস্থা বা বিওএ ১৯৭৯ সালে প্রতিষ্ঠিত হয়। এশিয়া অলিম্পিক সংস্থা-সহ ১৯৮০ সালে এটি আন্তর্জাতিক অলিম্পিক কমিটির স্বীকৃতি পায়।

## তথ্যসূত্র

বিষয়শ্রেণী:জাতীয় অলিম্পিক কমিটি
বিষয়শ্রেণী:অলিম্পিক কমিটি কর্তৃক স্বীকৃতিপ্রাপ্ত
বিষয়শ্রেণী:অলিম্পিক ক্রীড়া
শ্মশান কালী

**শ্মশান কালী** দশমহাবিদ্যার প্রথম বিদ্যা কালী বা কালিকার এক রূপ। শাস্ত্র মতে দেবী কালিকা ব্রহ্মময়ী। তিনি নিরাকার ও সাকারও উভয় রূপেই অবস্থান করেন। কালী বিষয়ক আলোচনা ও পূজার আচার বা বিদ্যাকে মহাবিদ্যা বলা হয়। মা কালীর ধ্যান বর্ণিত স্থূল রূপ একটি রূপক মাত্র। শাস্ত্রজ্ঞগণ মনে করেন কালীকুল শরণাপন্ন হয়ে তান্ত্রিক কুল দীক্ষা ছাড়া এই কালীরূপ বা বিদ্যার প্রকৃত মর্ম উপলব্ধি অসম্ভব।

বাঙলার প্রায় সব শ্মশানেই শ্মশান কালী পূজা হয়। কোথাও নিত্য আবার কোথাও বা বাৎসরিক পূজা হয়ে থাকে।

## দেবী বর্ণনা
শ্মশান কালীর ধ্যানবর্ণিত রূপ হল -

শাস্ত্র মতে মা কালীর রূপ শতসহস্র। তাই কমলাকান্ত ভট্টাচার্য তাঁর শ্যামাসংগীতে বলেছেন

## পূজার স্থান
মানুষ তার প্রয়োজনে যেমন ভাবে কালিকার সাধনা করেছেন, সাধককের কাছে সেই কর্মের প্রয়োজন অনুরূপ রূপে প্রতিভাত হয়েছেন। কালী সব রূপই শ্মশানবাসিনী। তবে গৃহস্থের বাড়িতে তার আরাধনা মূলত দক্ষিণা কালিকা বা রক্ষাকালী রূপেই হয়। তবে প্রচলিত নিয়ম অনুসারে শ্মশানকালীকে মানুষ শ্মশানেই পুঁজো করতে অভ্যস্ত।

## পূজা
এই শ্মশান কালীর পূজা তান্ত্রিকগণ মৎস ,মাংস আর মদ্য উপাচার দ্বারা পূজা করে থাকেন। তবে , এই তান্ত্রিক মৎস,মাংস বা মদ্য বলতে যা জিনিসকে নির্দেশ করে আসলে সেটি একটি সঙ্কেত মাত্র। শাস্ত্রীয় মতে সদগুরুর সাহায্য পেলে তবেই এই পঞ্চ ম-কারের প্রকৃত অর্থ উপলব্ধি সম্ভব। বাস্তবে পঞ্চ ম-কারের সাধনা করা সাধকের সংখ্যা অতি বিরল। এই শ্মশান কালীর পূজায় অন্যান্য সবকিছু দক্ষিণা কালিকা পূজার অনুরূপ। পূজা যন্ত্রে সামান্য কিছু প্রভেদ বর্তমান।বীজমন্ত্র দক্ষিণা কালিকার মন্ত্র হতে ভিন্ন। তবে মা কালীর মূল বীজ যে কোন রূপভেদেও এক ও অভিন্ন।
## তথ্যসূত্র

বিষয়শ্রেণী:কালী
জামিয়া রাহমানিয়া আরাবিয়া, ঢাকা

**জামিয়া রাহমানিয়া আরাবিয়া** হচ্ছে বাংলাদেশের ঢাকার মুহাম্মদপুরের আলী এন্ড নূর রিয়েল স্টেটে ঐতিহ্যবাহী সাত মসজিদের সাথেই অবস্থিত একটি কওমি মাদ্রাসা। ১৯৮৬ সালে জামিয়া মুহাম্মাদিয়া নামে অস্থায়ী ভাবে এই মাদ্রাসার কার্যক্রম শুরু হয়,পরে সিলেটের দেশ বরণ্য আলেম নুরুদ্দিন গহরপুরী হুজুরের পরামর্শে আলী এন্ড নূর রিয়েল স্টেটের ম্যানেজিং ডাইরেক্টর আলহাজ্ব মোঃ নূর হোসেন দুই ধাপে মোট ১৬ কাঠা জমি মাদ্রাসার নামে ওয়াকফ করে দেন । ১৯৮৮ সাল থেকে এটি স্থায়ী ক্যাম্পাসে স্থানান্তরিত হয় এবং আল্লামা আজিজুল হক সাইখুল হাদিস এর তত্ত্বাবধানে জামিয়া রাহমানিয়া আরবিয়া নামে কার্যক্রম শুরু করে। ১৯৯৮ সালের পর থেকে মাদ্রাসার নিয়ন্ত্রণ নিয়ে বিতর্ক চলে আসছে। এক পক্ষে রয়েছেন মাদ্রাসার সাবেক মুহতামিম আজিজুল হকের সমর্থকরা, অন্য পক্ষে আছেন মাদ্রাসার প্রতিষ্ঠাতা সদস্য মনসুরুল হক ও তার সমর্থকেরা। বর্তমানে আজিজুল হকের অনুসারীরা মাদ্রাসাটি নিয়ন্ত্রণ করছে। এটি বেফাকুল মাদারিসিল আরাবিয়া বাংলাদেশের অধিভুক্ত।

## প্রকাশনা
থাম্ব
এই মাদ্রাসা থেকে *মাসিক রাহমানী পয়গাম* নামে বাংলা ভাষায় একটি মাসিক ইসলামি পত্রিকা প্রকাশিত হয়। আজিজুল হক ১৯৯৮ সালে এটি প্রতিষ্ঠা করেন। প্রকাশের অল্প সময়ে পত্রিকাটি জনপ্রিয়তা লাভ করে। পত্রিকার বর্তমান সম্পাদক মামুনুল হক। পত্রিকাটির তত্ত্বাবধান করেন বেফাকুল মাদারিসিল আরাবিয়া বাংলাদেশের বর্তমান মহাসচিব মাহফুজুল হক। প্রথমদিকে পত্রিকাটি *হক পয়গাম* নামে প্রকাশিত হত। ২০১২ সালে পত্রিকাটি *শায়খুল হাদিস সংখ্যা* বের করেছিল। ২০১৫ সালে মুফতি আব্দুর রহমান স্মরণ সংখ্যা বের করা হয়। পরে নিবন্ধন জটিলতায় এর নাম পরিবর্তন করে *রাহমানী পয়গাম* করা হয়।

## আরও দেখুন
* বাংলাদেশের মসজিদের তালিকা
* ঢাকা বিভাগের মসজিদের তালিকা

## তথ্যসূত্র

## বহিঃসংযোগ
*রাহমানি পয়গাম

বিষয়শ্রেণী:১৯৮৬-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকা জেলার কওমি মাদ্রাসা
বিষয়শ্রেণী:আজিজুল হক (শায়খুল হাদিস)
মোহাম্মদ আবদুল্লাহ

**মো. আবদুল্লাহ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।

## জন্ম ও শিক্ষাজীবন
মো. আবদুল্লাহর জন্ম ময়মনসিংহ জেলার ভালুকা উপজেলার তামাট গ্রামে। তার বাবার নাম আবদুল কাদের মিয়া এবং মায়ের নাম হামিদা বেগম। তার স্ত্রীর নাম লিলি আক্তার। তাদের দুই মেয়ে ও দুই ছেলে।

## কর্মজীবন
মো. আবদুল্লাহ ১৯৭১ সালে তৎকালীন মুসলিম কমার্শিয়াল ব্যাংকের নিরাপত্তা প্রহরী ছিলেন। কর্মরত ছিলেন টাঙ্গাইলের পাঁচআনি বাজার শাখায়। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে তিনি কাদেরিয়া বাহিনীতে যোগ দেন। আবদুল কাদের সিদ্দিকীর নিজ দলে ছিলেন তিনি।

## মুক্তিযুদ্ধে ভূমিকা
১৯৭১ সালের ১২ অক্টোবর কাদেরিয়া বাহিনীর সামরিক প্রধান আবদুল কাদের সিদ্দিকী খবর পেলেন, নাগরপুরে অবস্থানরত পাকিস্তানি সেনা ও সহযোগীদের জন্য টাঙ্গাইল থেকে রসদ ও খাদ্যসামগ্রী পাঠানো হয়েছে। সেগুলো নিয়ে যাওয়া হচ্ছে এলাসিন-নাগরপুর সড়ক দিয়ে। গরুর গাড়িতে করে। পাহারায় আছে তাদের সহযোগী মিলিশিয়া ও রাজাকার। তখন ওই এলাকায় কাছাকাছি ছিলেন তিনি। তার সঙ্গে ২৮-২৯ জন সহযোদ্ধা। তাদের মধ্যে মো. আবদুল্লাহ দুর্ধর্ষ। তিনি সিদ্ধান্ত নিলেন অ্যামবুশ করার। মো. আবদুল্লাহসহ ২০ জন সহযোদ্ধাকে নিয়ে তিনি দ্রুত রওনা হলেন। অ্যামবুশ করলেন সড়কে। এমন সময় তারা দেখতে পেলেন পাঁচ-ছয়টি গরুর গাড়ি ও চার-পাঁচটি রিকশা। সেগুলোতে মালামাল ভরা। মিলিশিয়া-রাজাকার প্রায় ৩০-৩৫ জন। কয়েকজন আগে-পিছে হেঁটে আসছে। বাকিরা গরুর গাড়ি ও রিকশায় বসে। তারা বুঝতেও পারল না। নিশ্চিন্ত মনে আসছে। অস্ত্রের আওতায় আসা মাত্র গর্জে উঠল মুক্তিযোদ্ধা সবার অস্ত্র। আকস্মিক আক্রমণে হতভম্ব মিলিশিয়া ও রাজাকার। বিশেষত মো. আবদুল্লাহর দুঃসাহসিকতায় তারা প্রতিরোধের সুযোগই পেল না। নিহত হলো তিনজন রাজাকার। আহত ১১ জন। বাকিরা আত্মসমর্পণ করল। এ ঘটনা এলাসিনে। এর অবস্থান টাঙ্গাইল জেলা সদর থেকে দক্ষিণে। মানিকগঞ্জ জেলা সীমান্তে। মো. আবদুল্লাহ অনেক যুদ্ধে অংশ নেন। এর মধ্যে বাসাইলের নথখোলা, ঘাটাইল, নাগরপুর, মির্জাপুরের যুদ্ধ উল্লেখযোগ্য। কালিহাতি উপজেলার এলেঙ্গার রাজবাড়ির যুদ্ধে তিনি আহত হন। তার বাঁ পায়ে মর্টার শেলের স্প্ল্লিন্টারের আঘাত লাগে।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:ময়মনসিংহ জেলার ব্যক্তি
ফজলুল হক (বীর প্রতীক)

:*একই নামের অন্যান্য ব্যক্তিবর্গের জন্য দেখুন [[ফজলুল হক]]।*

**ফজলুল হক** (জন্ম: অজানা - মৃত্যু: ডিসেম্বর ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
ফজলুল হকের জন্ম সিলেট জেলার জকিগঞ্জ উপজেলার সুলতানপুর ইউনিয়নের গঙ্গাজলের খাদিমান গ্রামে। তার বাবার নাম আজাদ আলী । তার স্ত্রীর নাম বেলা খাতুন। তাদের দুই ছেলে ও দুই মেয়ে।

## কর্মজীবন
ফজলুল হক চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরের অধীন চুয়াডাঙ্গা উইংয়ে (বর্তমানে ব্যাটালিয়ন)। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে যুদ্ধ করেন ৮ নম্বর সেক্টরের অধীন বয়রা সাবসেক্টরে। ফজলুল হক ১৯৮৮ সালে চাকরি থেকে অবসর নেন।

## মুক্তিযুদ্ধে ভূমিকা
১৯৭১ সালের মে মাসের শেষদিক ভারত-বাংলাদেশ সীমান্তের কাছে যশোর জেলার ঝিকরগাছা উপজেলার গঙ্গানন্দপুর ইউনিয়নের কাশীপুরে সীমান্তচৌকি এলাকা তখন ছিলো মুক্ত। সীমান্তের ওপারে ভারতের মাটিতে মুক্তিযোদ্ধা শিবির। সেখানে আছেন ফজলুল হকসহ একদল মুক্তিযোদ্ধা। তারা বেশির ভাগ ইপিআরের সদস্য। কয়েকটি দলে বিভক্ত। তাদের সবার নেতৃত্বে আবু ওসমান চৌধুরী । মুক্তিযোদ্ধা শিবিরে এক দিন খবর এল, যশোর থেকে এক দল পাকিস্তানি সেনা কাশীপুরে আসছে। তাদের উদ্দেশ্য্য সীমান্তচৌকি দখল এবং সেখানে ক্যাম্প স্থাপন করা। পাকিস্তানিদের উদ্দেশ্য্য বাস্তবায়িত হলে সীমান্ত এলাকায় মুক্তিযোদ্ধাদের চলাচল একেবারে সীমিত হয়ে পড়বে। তাই মুক্তিযোদ্ধাদের অধিনায়ক সিদ্ধান্ত নিলেন, পাকিস্তান সেনাবাহিনীর চেষ্টা নস্যাৎ করতে হবে। তিনি নির্দেশ দিলেন আক্রমণের। মুক্তিযোদ্ধা শিবিরে শুরু হলো প্রস্তুতি। সুবেদার মনিরুজ্জামানের নেতৃত্বাধীন দলের ওপর দায়িত্ব পড়ল অগ্রসরমাণ পাকিস্তানি সেনাদের বাধা দেওয়ার। এ দলের সদস্য ছিলেন ফজলুল হক। তারা দ্রুত প্রস্তুত হয়ে রওনা হলেন কাশীপুরের উদ্দেশ্যে। ফজলুল হক ও তার সহযোদ্ধারা কাশীপুরে প্রতিরক্ষা অবস্থান নেওয়ার কিছুক্ষণের মধ্যেই সেখানে হাজির হলো পাকিস্তানি সেনাদের অগ্রগামী দল। মুক্তিযোদ্ধারা তাদের আক্রমণ করলেন। পাকিস্তানিরাও প্রচণ্ড পাল্টা আক্রমণ শুরু করল। পাকিস্তানি সেনা মুক্তিযোদ্ধাদের ধারণার চেয়েও অনেক। এতে মুক্তিযোদ্ধারা বেশ বেকায়দায় পড়ে গেলেন। তবে বিচলিত হলেন না। ফজলুল হক ও আরও কয়েকজন মনিরুজ্জামানের নেতৃত্বে সাহসিকতার সঙ্গে যুদ্ধ করতে থাকলেন। প্রচণ্ড যুদ্ধের একপর্যায়ে মুক্তিযোদ্ধা শিবিরে খবর গেল পাকিস্তানি সেনা অনেক। দ্রুত সেখান থেকে যুদ্ধক্ষেত্রে হাজির হলো মুক্তিযোদ্ধাদের আরও দুটি দল। এ দুটি দলের নেতৃত্বে ক্যাপ্টেন নাজমুল হুদা এবং তৌফিক-ই-এলাহী চৌধুরী। তারা তাদের দল নিয়ে সীমান্তচৌকির ডান দিক দিয়ে পাকিস্তানি সেনাদের ওপর পাল্টা আক্রমণ চালালেন। যুদ্ধ ভয়াবহ রূপ ধারণ করল। শেষ পর্যন্ত মুক্তিযোদ্ধারাই জয়ী হলেন। বিপুল অস্ত্রশস্ত্রে সজ্জিত পাকিস্তানি সেনারা মুক্তিযোদ্ধাদের আক্রমণ ঠেকাতে ব্যর্থ হয়। শেষে হতাহত অনেককে ফেলে পাকিস্তানি সেনারা পালিয়ে যায়। জীবিত কয়েকজন মুক্তিযোদ্ধাদের হাতে ধরা পড়ে।

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:১৯৯৯-এ মৃত্যু
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:সিলেট জেলার ব্যক্তি
অ্যালিসন ক্যারল

**অ্যালিসন ক্যারল** () (২৭ মার্চ ১৯৮৫) একজন ইংরেজ জিমন্যাস্ট, মডেল, এবং অভিনেত্রী। ২০০৮ থেকে ২০১০ পর্যন্ত তিনি লারা ক্রফ্‌ট মডেলের ভূমিকা পালন করেছিলেন।

## জীবনী
মার্চ 27, 1985 সালের মার্চ ইংল্যান্ডের সারে-এর ক্রয়ডনে অ্যালিসন ক্যারল জন্মগ্রহণ করেন। তিনি উরড্যাং অ্যাকেডেমি ইন মিউজিকাল থিয়েটারে প্রশিক্ষণ নেন এবং ২০০৭ সালে সেখান থেকে ডিস্টিংশানসহ স্নাতক ডিগ্রি লাভ করেন। তিনি পেশাদার প্রদর্শনী জিমন্যাস্ট হিসেবে যুক্তরাজ্যের প্রতিনিধিত্ব করেছেন। বর্তমানে তিনি কিশোর জিমন্যাস্টদের একজন প্রশিক্ষক হিসেবে এবং ব্রিটিশ জাতীয় চ্যাম্পিয়নশিপের জয়ী জুনিয়র দলের কোরিওগ্রাফির কাজ করেন। ২০০৭ সাল থেকে তিনি একজন নিবন্ধিত অভিনেত্রী।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ নারী মডেল
বিষয়শ্রেণী:ইংরেজ চলচ্চিত্র অভিনেত্রী
বিষয়শ্রেণী:ক্রয়ডনের ব্যক্তি
বিষয়শ্রেণী:২১শ শতাব্দীর ইংরেজ অভিনেত্রী
বিষয়শ্রেণী:লন্ডনের অভিনেত্রী
আর্সেলরমিত্তাল অরবিট

**আর্সেলরমিত্তাল অরবিট** () স্ট্রাটফোর্ডের লন্ডনের অলিম্পিক পার্ক এলাকায় অবস্থিত পর্যবেক্ষণ টাওয়ার। স্টীলের তৈরী এ ভাস্কর্যটি যুক্তরাজ্য তথা ব্রিটেনের সর্ববৃহৎ রাষ্ট্রীয় শিল্পকর্মরূপে স্থায়ীভাবে নির্মাণ করা হয়েছে। ২০১২ সালে অনুষ্ঠিতব্য লন্ডন অলিম্পিকের স্মারক হিসেবে স্ট্রাটফোর্ড এলাকায় রাখা হবে।

## ইতিহাস
অক্টোবর, ২০০৮ সালে লন্ডনের মেয়র বরিস জনসন এবং তেজা জোয়েল আসন্ন ২০১২ সালের গ্রীষ্মকালীন অলিম্পিকের জন্য লন্ডনের স্ট্র্যাটফোর্ড এলাকার সৌন্দর্য্য আনয়ণে অতিরিক্ত *কিছু উপহার* দেয়ার সিদ্ধান্ত নেন। এরফলে লন্ডনবাসীসহ পর্যবেক্ষণগণ বিস্ময়ে অভিভূত হবেন ও কৌতূহল নিবারণ করবেন।

এ উপলক্ষে ২০০৯ সালে *অলিম্পিক টাওয়ার* নির্মাণের লক্ষ্যে একটি নকশা প্রতিযোগিতা আহ্বান করা হয়। এতে ৫০জন প্রতিযোগী অংশগ্রহণ করেন। জনসন বলেন যে তার প্রাথমিক চিন্তাধারা অরবিট বা দুর্গের তুলনায় বেশ নমনীয় ছিল। কিন্তু বিভিন্ন ধরনের চমকপ্রদ প্রস্তাবনা গ্রহণের ফলে তা ধীরে ধীরে দূরে সরে যায়।

অক্টোবর, ২০০৯ সালে গণমাধ্যমে অনির্ধারিত সূত্রে প্রাপ্ত প্রতিবেদনে এ পরিকল্পনা সম্পর্কে বিস্তারিত তুলে ধরা হয়। এতে স্টীল শিল্পের বৃহৎ অংশীদার ও ব্রিটেনের সবচেয়ে ধনী ব্যক্তি লক্ষ্মী মিত্তাল প্রকল্পে সংযুক্তির ব্যাপারে আগ্রহ প্রকাশ করেন বলে জানা যায়। এতে তিনি £১৫ মিলিয়ন পাউন্ডের অর্থসংস্থানের সাথে সম্পৃক্ত থাকবেন। বরিস জনসন আইফেল টাওয়ার বা স্ট্যাচু অফ লিবার্টি'র ন্যায় কিছু একটা চাচ্ছিলেন।

প্রজেক্টে মিত্তালের অংশগ্রহণের প্রেক্ষাপটে জানুয়ারি, ২০০৯ সালে ডেভোসে সৌজন্য সাক্ষাৎ হয়েছিল ও নৈশভোজনে অংশ নেন। আলাপ-আলোচনার এক পর্যায়ের শেষ ৪৫ সেকেন্ডে জনসন মিত্তালকে প্রস্তাবনা দিলে তিনি খুব দ্রুতলয়ে স্টীল সরবরাহে রাজী হন। পরবর্তীকালে মিত্তাল প্রজেক্টে অংশগ্রহণের ব্যাপারে বলেন যে,

এরপর জনসন বলেছেন যে, প্রকৃতপক্ষে আর্সেলরমিত্তাল শুধুমাত্র স্টীল দান করেই নয়, বরং আরো অনেক কিছু করেছে।

## বৈশিষ্ট্যাবলী
১১৫ মিটার বা ৩৭৭ ফুট উচ্চতাবিশিষ্ট আর্সেলরমিত্তাল অরবিটের পূর্ণাঙ্গ অবকাঠামোটি ১১ মে, ২০১২ সালে সংবাদ সংস্থাসহ আপামর জনগণের জন্যে অবমুক্ত করা হয়। অনীষ কাপুর ও সেসিল বলমন্ডের পরিচালনায় প্রজেক্টটি *অরবিট* শিরোনামে নামাঙ্কিত হলেও চূড়ান্ত পর্যায়ে মিত্তালের *আর্সেলরমিত্তাল কোম্পানী* সার্বিক সহযোগিতা প্রদান করায় নাম পরিবর্তিত হয়ে *আর্সেলরমিত্তাল অরবিট* রাখা হয়। শুরুতে আনুষ্ঠানিকভাবে *কলোসাস অব স্ট্র্যাটফোর্ড* অথবা *হাবল বাবল* নাম রাখার প্রস্তাবনা এসেছিল।

শুরুতে প্রতিবেদনে উল্লেখ করা হয়েছিল যে টাওয়ারের উচ্চতা হবে ১২০ মিটার বা ৩৯০ ফুট। কিন্তু শেষ পর্যায়ে এসে এর উচ্চতা দাঁড়ায় ১১৪.৫ মিটার বা ৩৭৬ ফুট যা যুক্তরাজ্যের সবচেয়ে উঁচু ভাস্কর্য হিসেবে স্বীকৃতি পায়। পূর্বে যুক্তরাজ্যের সর্বোচ্চ ভাস্কর্য এস্পায়ারের উচ্চতা ছিল ৬০ মিটার।

টাওয়ার কর্তৃপক্ষ আশা করছে যে এখানে প্রতি ঘণ্টায় ৭০০ ব্যক্তির সমাগম ঘটবে। অলিম্পিক গেমস চলাকালে ব্যক্তি ও শিশুদের প্রবেশ মূল্য ধার্য্য করা হয়েছে যথাক্রমে £১৫ ও £৭ পাউন্ড। পরবর্তীতে অবশ্য প্রবেশ মূল্য কমিয়ে দেয়া হবে। এছাড়াও, টাওয়ারে খাবার গ্রহণেরও বন্দোবস্ত করা হয়েছে।

## তথ্যসূত্র

## বহিঃসংযোগ

* 
* অরবিট অনিশ কাপুরের ওয়েবসাইট
* দ্য আর্সেলরমিত্তাল অরবিট গ্রেটার লন্ডন অথরিটি
* অরবিটটির ৩৬০ ডিগ্রি দর্শন লন্ডনের মেয়রের ইউটিউব চ্যানেল

বিষয়শ্রেণী:২০১২-এ নির্মিত
বিষয়শ্রেণী:যুক্তরাজ্যের পর্যটন
বিষয়শ্রেণী:যুক্তরাজ্যের পর্যবেক্ষণ টাওয়ার
বিষয়শ্রেণী:স্টীলের তৈরী ভাস্কর্য
বিষয়শ্রেণী:ভাস্কর্য
লালবুক গুরগুরি

**লাল-বুক গুরগুরি** (বৈজ্ঞানিক নাম: *porzana fusca*) সুন্দরবন সংলগ্ন জেলাগুলোর জলজ ঝোপঝাড়বহুল বিল-ঝিল-হাওরসহ যেকোনো জলাশয়-খেতে দেখা যেতে পারে এই পাখিটি। এদেরকে প্রধানত দেখতে পাওয়া যায় ভারত, গণচীন, জাপান প্রভৃতি দেশে।

পাখিটির মাপ ২০-২১ সেন্টিমিটার। ওজন ৮০-১০০ গ্রাম। এদের শরীরের রং এদের পোড়া ইটের মতো এবং লালচে বাদামি রঙের আভা মাখানো। এদের গলা সাদা রঙের হয়। পেটের দুপাশে ও লেজের তলায় আড়াআড়ি সাদা-কালো সরলরেখা টানা—রঙ দেখতে পাওয়া যায়। এরা লেজের ডগা ঘন ঘন নাড়ে এবং মাথায় খোঁট মারে ঘন ঘন। 
thumb|left|চঞ্চল পাখি লালখেনি

এরা অতি সাবধানি, চতুর, ভীতু ও অতি চঞ্চল এক পাখি। এরা প্রধানত ডাকে ভোরে অথবা সকালে, পাঁচ-সাতটি পাখি মিলে ‘কিরিচ কিচ’ জাতীয় শব্দে ডাকবে। শীতে রোদ পোহাবে। এদের মূল খাদ্য হল কুচো চিংড়ি, জল-কাদা-শেওলা এবং পচা জলজ পাতার স্তূপে জন্ম নেওয়া ল্যাদা পোকা ও নলনাটা বনের ভেতরের ডানাওয়ালা একধরনের ছোট পোকা। মশাও অতি প্রিয় খাদ্য এদের। এরা বাসা করে মাটির ওপরে—আখঘাসের পাতা ও অন্যান্য পাতা দিয়ে। ঝোপঝাড়, ঘাসবন, এমনকি ধানক্ষেতেও বাসা করে। ডিম ছয় থেকে আটটি। দুজনে তা দেয়। ডিম ফোটে ২০ থেকে ২৪ দিনে। বাসা করে বর্ষাকালে।

## তথ্যসূত্র
;Notes

;Sources
* *Birds of India* by Grimmett, Inskipp and Inskipp, 

বিষয়শ্রেণী:জলচর পাখি
বিষয়শ্রেণী:এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:ভারতের পাখি
বিষয়শ্রেণী:পাকিস্তানের পাখি
বিষয়শ্রেণী:ভুটানের পাখি
বিষয়শ্রেণী:নেপালের পাখি
বিষয়শ্রেণী:শ্রীলঙ্কার পাখি
বিষয়শ্রেণী:জাপানের পাখি
বিষয়শ্রেণী:১৭৬৬-এ বর্ণিত পাখি
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:দক্ষিণ এশিয়ার পাখি
বিষয়শ্রেণী:দক্ষিণ-পূর্ব এশিয়ার পাখি
হাজারীলাল তরফদার

**হাজারীলাল তরফতার** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
হাজারীলাল তরফদারের জন্ম যশোর জেলার চৌগাছা উপজেলার পাশাপোল ইউনিয়নের রানীয়ালী গ্রামে। তার বাবার নাম রসিকলাল তরফদার এবং মায়ের নাম শৈলবালা তরফদার। তার দুই স্ত্রী শেফালী রানী তরফদার ও সুমিত্রা রানী তরফদার। তাঁদের দুই ছেলে, তিন মেয়ে।

## কর্মজীবন
১৯৬৯ সালে অষ্টম শ্রেণীতে ওঠার পর আর পড়ালেখার সুযোগ হয়নি হাজারীলাল তরফদারের। এরপর বাড়িতে নানা সাংসারিক কাজে জড়িত ছিলেন। কৃষিকাজও করতেন। ১৯৭১ সালে মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে স্বেচ্ছাসেবক হিসেবে অংশ নেন। পরে ভারতের চাকুলিয়ায় প্রশিক্ষণ নিয়ে যুদ্ধ করেন ৮ নম্বর সেক্টরের বয়রা সাব-সেক্টরে। হাজারীলাল তরফদার বয়রা সাব-সেক্টরে দুর্ধর্ষ ও সাহসী যোদ্ধা হিসেবে পরিচিতি পেয়েছিলেন। অনেক সম্মুখ ও গেরিলাযুদ্ধে তিনি অংশ নেন। এর মধ্যে চৌগাছা, নাভারন, ছুটিপুর, গোয়ালহাটি, গদখালী, কাগজপুকুর ও বেনাপোলের যুদ্ধ উল্লেখযোগ্য।

## মুক্তিযুদ্ধে ভূমিকা
যশোর জেলার ঝিকরগাছা উপজেলার দোসতিনা গ্রামটি ভারত-বাংলাদেশ সীমান্তবর্তী। ঝিকরগাছা-দোসতিনা সড়কটি যশোর জেলার পশ্চিমাংশে যোগাযোগের জন্য গুরুত্বপূর্ণ। মুক্তিযুদ্ধের সময় এই সড়কে নিয়োজিত ছিল পাকিস্তান সেনাবাহিনীর টহল দল। তারা এ অঞ্চলে নিয়মিত ঘুরেফিরে টহল দিত এবং মুক্তিযোদ্ধাদের গতিবিধি লক্ষ রাখত। জুলাই মাস থেকে যশোর অঞ্চলের প্রশিক্ষণ পাওয়া মুক্তিযোদ্ধারা দলে দলে আসতে থাকলেন ৮ নম্বর সেক্টরে। কয়েকটি দল পাঠানো হলো বয়রা সাব-সেক্টরে। কিন্তু তারা বাংলাদেশে ঢুকতে পারছেন না পাকিস্তান সেনাবাহিনীর টহল দলের কারণে। তাই সিদ্ধান্ত হলো, তাদের ওপর আক্রমণের। সেপ্টেম্বর মাসের প্রথমার্ধের একদিন হাজারীলাল তরফদারসহ একদল মুক্তিযোদ্ধা অ্যামবুশ করলেন দোসতিনায়। সুবিধাজনক এক স্থানে তারা ফাঁদ পেতে অপেক্ষা করতে থাকলেন পাকিস্তান সেনাবাহিনীর টহল দলের জন্য। একপর্যায়ে তাঁদের ফাঁদের মধ্যে উপস্থিত হলো টহল দল। সঙ্গে সঙ্গে গর্জে উঠল হাজারীলালসহ সবার অস্ত্র। মুক্তিযোদ্ধাদের আক্রমণে তাৎক্ষণিক হতাহত হলো কয়েকজন পাকিস্তানি সেনা। তবে প্রাথমিক বিপর্যয় কাটিয়ে তারাও পাল্টা আক্রমণ শুরু করে। তখন পাকিস্তানি সেনাদের সঙ্গে মুক্তিযোদ্ধাদের প্রচণ্ড যুদ্ধ হয়। হাজারীলাল তরফদার সেদিন যুদ্ধে যথেষ্ট সাহস ও বীরত্ব দেখান। পাকিস্তান সেনাবাহিনীর পাল্টা আক্রমণে বিচলিত না হয়ে সাহসের সঙ্গে যুদ্ধ চালিয়ে যান। তাকে দেখে তার সহযোদ্ধারাও অনুপ্রাণিত হন। সেদিন যুদ্ধে পাকিস্তান সেনাবাহিনীর টহল দলের ব্যাপক ক্ষয়ক্ষতি হয়। মুক্তিযোদ্ধাদের হাতে ছয়জন নিহত ও দুজন আহত হয়। বাকিরা পরে পালিয়ে যায়। মুক্তিযোদ্ধাদের পক্ষে কোনো ক্ষয়ক্ষতি হয়নি। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* এই নিবন্ধে দৈনিক প্রথম আলোতে ১৩-০২-২০১২ তারিখে প্রকাশিত তোমাদের এ ঋণ শোধ হবে না প্রতিবেদন থেকে লেখা অনুলিপি করা হয়েছে। যা দৈনিক প্রথম আলো ক্রিয়েটিভ কমন্স অ্যাট্রিবিউশন-শেয়ার-এলাইক ৩.০ আন্তর্জাতিক লাইসেন্সে উইকিপিডিয়ায় অবমুক্ত করেছে (অনুমতিপত্র)। প্রতিবেদনগুলি দৈনিক প্রথম আলোর মুক্তিযুদ্ধ ট্রাস্টের পক্ষে গ্রন্থনা করেছেন রাশেদুর রহমান (যিনি তারা রহমান নামেও পরিচিত)।

## বহিঃসংযোগ

বিষয়শ্রেণী:জীবিত ব্যক্তি
বিষয়শ্রেণী:বীর প্রতীক
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:যশোর জেলার ব্যক্তি
বিষয়শ্রেণী:জন্ম সাল অজানা
সুলতানা জামান

**সুলতানা জামান** (আসল নাম: সৈয়দা হোসনে আরা শরিফা বেগম মিনা, জন্ম: ১০ আগস্ট, ১৯৪৫; মৃত্যু: ২০ মে, ২০১২) বাংলাদেশের জনপ্রিয় চলচ্চিত্রাভিনেত্রী। তিনি ১৯৫৯ সালে রাজিয়া নামে ‘মাটির পাহাড়’ ছবি দিয়ে চলচ্চিত্রে অভিনয় শুরু করেছিলেন। পরবর্তী সময়ে ‘চান্দা’ ও ‘জোয়ার এলো’ ছবিতে মিনা জামান নামে চলচ্চিত্রে অভিনয় শুরু করেন। খান আতাউর রহমান পরিচালিত ‘অনেক দিনের চেনা’ ছবিতে নাম বদলে তিনি হন সুলতানা জামান।

## অভিনয় জীবন
‘মাটির পাহাড়’ ছবিতে সুলতানা জামানের সঙ্গে অভিনয় করেছিলেন কাফি খান, রওশন আরা, কাজী খালেক। এই ছবিতে অভিনয়ের জন্য সুলতানা জামান চিত্রাকাশ পুরস্কারে ভূষিত হয়েছিলেন। এরপর ১৯৬২ সালে কলিম শরাফী ও জহির রায়হানের যৌথ পরিচালনায় ‘সোনার কাজল’, এহতেশাম পরিচালিত ‘চান্দা’, আব্দুল জব্বার খান পরিচালিত ‘জোয়ার এলো’ মুক্তি পায়। ‘চান্দা’ ও ‘জোয়ার এলো’ ছবির বাণিজ্যিক সাফল্য সুলতানা জামানকে রোমান্টিক অভিনেত্রী হিসেবে প্রতিষ্ঠিত করে। ১৯৬৪ সালে খান আতাউর রহমান নির্মাণ করেন ‘অনেক দিনের চেনা’। ১৯৬৫ সালে ফতেহ লোহানী পরিচালিত ‘সাতরং’, আলী মনসুর পরিচালিত ‘জানাজানি’ এবং মোস্তাফিজ পরিচালিত ‘মালা’ মুক্তি পায়। ছবিটি পূর্ব ও পশ্চিম পাকিস্তানে সুপার-ডুপার হিট ও ব্যবসা সফল হয়। ‘মালা’ ছবিটির বাণিজ্যিক সাফল্যের কারণে সুলতানা জামান সম্মাননা পেয়েছিলেন। তিনি ১৯৬৯ সালে ‘মনের মত বউ’ ও ‘ভানুমতি’ ছবিতে অভিনয় করেন। ১৯৭০ সালে ‘মিশর কুমারী’ ও ‘আঁকাঁবাঁকা’ ছবিতে অভিনয় করেন তিনি। ‘ভানুমতি’ ও ‘ছদ্মবেশী’ নামে দুটি ছবির প্রযোজনাও করেন সুলতানা জামান। স্বাধীনতার পর সুলতানা জামান অভিনীত ছবির মধ্যে রয়েছে ‘নয়নমণি’, ‘নিশান’, ‘জাদুর বাঁশি’, ‘অনুভব’, ‘তৃষ্ণা’, ‘অগ্নিশিখা’।

## পারিবারিক জীবন
১৯৪০ সালের ১০ আগস্ট ফরিদপুর জেলায় জন্মগ্রহণ করেন সুলতানা জামান। তার পারিবারিক নাম সৈয়দা হোসনে আরা শরিফা বেগম। এ দেশের চলচ্চিত্র অঙ্গনে তিনি সুলতানা জামান নামেই পরিচিত হয়ে ওঠেন। তার শৈশব কেটেছিল নাটোরে। চিত্রগ্রাহক ও পরিচালক কিউ এম জামানের সঙ্গে ১৯৫৬ সালের ১৫ মার্চ তার বিয়ে হয়। উল্লেখ্য, ‘মুখ ও মুখোশ’ ছবির ক্যামেরাম্যান হিসেবে দায়িত্ব পালন করেছিলেন কিউ এম জামান।

## চলচ্চিত্রসমূহ
সুলতানা জামান অভিনীত উল্লেখযোগ্য চলচ্চিত্রের মধ্যে রয়েছে চান্দা, নতুন দিগন্ত, অনেক দিনের চেনা, জোয়ার এলো, জানাজানি, সাত রং, সোনার কাজল, মালা, উজালা জংলীফুল, বেয়াকুফ’, আবার বনবাসে রূপবান ও মিশর কুমারী’**

## সম্মাননা
২০১০ সালে জাতীয় চলচ্চিত্র পুরস্কার প্রদান অনুষ্ঠানে দেশীয় চলচ্চিত্রে অসামান্য অবদানের জন্য সুলতানা জামানকে আজীবন সম্মাননা দেওয়া হয়।
## মৃত্যু
বার্ধক্যজনিত সমস্যায় ২০ মে ২০১২ ৭৬ বছর বয়সে ঢাকার ক্যান্টনমেন্ট এলাকার বাসভবনে মৃত্যুবরণ করেন তিনি।

## তথ্যসূত্র

বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:১৯৪৫-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:মিরপুর শহীদ বুদ্ধিজীবী কবরস্থানে সমাধিস্থ
বিষয়শ্রেণী:রাজশাহী কলেজের প্রাক্তন শিক্ষার্থী
বিষয়শ্রেণী:বাংলাদেশ জাতীয় চলচ্চিত্র পুরস্কার আজীবন সম্মাননা বিজয়ী
বিষয়শ্রেণী:১৯৩৫-এ জন্ম
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:নাটোর জেলার ব্যক্তি
বিষয়শ্রেণী:২০শ শতাব্দীর পাকিস্তানি অভিনেত্রী
বিষয়শ্রেণী:পাকিস্তানি চলচ্চিত্র অভিনেত্রী
লাঠি খেলা

**লাঠি খেলা** একটি ঐতিহ্যবাহী বাঙালি মার্শাল আর্ট–লাঠির দ্বারা এক ধরনের লড়াই–যা ভারত ও বাংলাদেশ অনুশীলন করা হয়। 'লাঠি খেলা' অনুশীলনকারীকে 'লাঠিয়াল' বলা হয়। এছাড়াও, লাঠি চালনায় দক্ষ কিংবা লাঠি দ্বারা মারামারি করতে পটু কিংবা লাঠি চালনা দ্বারা যারা জীবিকা অর্জন করে, তিনি/তারা **লেঠেল** বা **লাঠিয়াল** নামে পরিচিতি পান।

## ব্যুত্পত্তি
লাঠি একটি প্রাকৃত শব্দ যেটি সংস্কৃত ফর্ম ইয়াস্টি থেকে এসেছে। সুতরাং, লাঠি খেলাকে লাঠির কৌশল বলা যেতে পারে। দক্ষিণ এশীয় ভাষায় বাংলাসহ হিতোপদেশ আছে যে যার আছে লাঠি তার আছে ক্ষমতা। লাঠি খেলায় যে দক্ষ বা লাঠি খেলা নিয়ে যাদের ​​বসবাস তারাও লাঠিয়াল হিসাবে পরিচিত।

## যন্ত্রপাতি
লাঠি মুগুর, গদা বা ডাণ্ডা বিশেষ যেটি সাধারণত শক্ত বাঁশ দিয়ে তৈরি হয় এবং কখনও কখনও একটি লোহার রিংয়ের সঙ্গে আবদ্ধ অবস্থায় দুর্দান্ত অস্ত্রে পরিণত হয়।

## ইতিহাস
লাঠি খেলা লাঠি দিয়ে আত্মরক্ষা শেখায়। ব্রিটিশ শাসনামলে অবিভক্ত বাংলার জমিদাররা (পূর্ব বাংলা ও পশ্চিম বঙ্গ) নিরাপত্তার জন্য লাঠিয়ালদের নিযুক্ত করত। ইংরেজবিরোধী বিভিন্ন আন্দোলনে বাঙালি লাঠিয়ালেরা ইংরেজের দুশ্চিন্তার কারণ হয়েছিলেন বহুবার। সাহিত্যসম্রাট বঙ্কিমচন্দ্র চট্টোপাধ্যায়ের দেবী চৌধুরানী উপন্যাসে বাঙালির লাঠি বিষয়ে একটী পূর্ণ উপচ্ছেদ লিখেছিলেন তিনি। বাঙালির লাঠির আঘাতে অত্যাধুনিক বন্দুকও ভেঙে যেতো। স্বদেশী আন্দোলনাদির সময়ে বিপ্লবীরা গণজাগরণের উদ্দেশ্যে নিয়মিত লাঠি খেলার আয়োজন করতেন।

বাংলাদেশের নরসিংদী , ব্রাহ্মণবাড়িয়া ইত্যাদি অঞ্চলে জমি দখলের জন্য মানুষ এখনও লাঠি দিয়ে মারামারি করে। মহরম ও পূজাসহ বিভিন্ন ধর্মানুষ্ঠানে এই খেলাটি তাদের পরাক্রম ও সাহস প্রদর্শনের জন্য খেলা হয়ে থাকে। এই খেলার জন্য ব্যবহৃত লাঠি সাড়ে চার থেকে পাঁচ ফুট লম্বা, এবং প্রায়ই তৈলাক্ত হয়। অত্যাশ্চর্য কৌশলের সঙ্গে প্রত্যেক খেলোয়াড় তাদের নিজ নিজ লাঠি দিয়ে রণকৌশল প্রদর্শন করে। শুধুমাত্র বলিষ্ঠ যুবকেরাই এই খেলায় অংশ নিতে পারে। কিন্তু বর্তমানে শিশু থেকে শুরু করে যুবক, বৃদ্ধ সব বয়সের পুরুষেরাই লাঠিখেলায় অংশ নিয়ে থাকেন। উত্তরবঙ্গে, ঈদের সময়ে চাদি নামক একটি অনুরূপ খেলা খেলা হয়। ভারতের পশ্চিমবঙ্গের দক্ষিণ অংশে পূজাসহ বিভিন্ন ধর্মানুষ্ঠানের সময় "লাঠি খেলা" এর প্রদর্শনী এখনও আছে। বাংলায় গুরুসদয় দত্ত কর্তৃক ব্রতচারী আন্দোলনের সময়ও লাঠি খেলা অন্তর্ভুক্ত হয়েছিল।

## বিধান
লাঠিয়াল বাহিনী সড়কি খেলা, ফড়ে খেলা, ডাকাত খেলা, বানুটি খেলা, বাওই জাক (গ্রুপ যুদ্ধ), নরি বারী (লাঠি দিয়ে উপহাস যুদ্ধ) খেলা এবং দাও খেলা (ধারালো অস্ত্র দিয়ে উপহাস যুদ্ধ) খেলা দেখায়। এর মধ্যে ডাকাত খেলার উপস্থাপনা ঈদে জনপ্রিয় খেলা হিসেবে প্রসিদ্ধ। লাঠিখেলার আসরে লাঠির পাশাপাশি বাদ্যযন্ত্র হিসেবে ঢোলক, কর্নেট, ঝুমঝুমি, কাড়া ইত্যাদি ব্যবহূত হয় এবং সঙ্গীতের সাথে চুড়ি নৃত্য দেখানো হয়।

## লাঠি খেলা বর্তমানে
লাঠি খেলার অসাধারণ ইতিহাস আছে কিন্তু এর জনপ্রিয়তা এখন পড়তির দিকে। ঈদ উপলক্ষে লাঠিখেলার আয়োজন সিরাজগঞ্জ, ঝিনাইদহ, কুষ্টিয়া, জয়পুরহাট, পঞ্চগড়, নড়াইল প্রভৃতি জেলায় ভিন্ন নামে দেখা যায়। লাঠি খেলা নিয়ে বর্তমানে নতুন দল তৈরি হচ্ছে না। এছাড়া পৃষ্ঠপোষকতার অভাবেও লাঠি খেলা হারিয়ে যেতে বসেছে।

## তথ্যসূত্র

বিষয়শ্রেণী:সমরকলা
বিষয়শ্রেণী:বাংলাদেশী মার্শাল আর্ট
বিষয়শ্রেণী:বাংলাদেশের ঐতিহ্যবাহী ক্রীড়া
বিষয়শ্রেণী:যুদ্ধ ক্রীড়া
বিষয়শ্রেণী:দক্ষিণ এশীয় মার্শাল আর্ট
বিষয়শ্রেণী:বাংলাদেশে ক্রীড়া
বিষয়শ্রেণী:ভারতে ক্রীড়া
ডেমোক্র্যাটিক পার্টি (মার্কিন যুক্তরাষ্ট্র)

**ডেমোক্র্যাটিক পার্টি** (ইংরেজি Democratic Party) মার্কিন যুক্তরাষ্ট্রের একটি বৃহৎ রাজনৈতিক দল। মার্কিন রাজনীতিতে এ দলটি সামাজিক স্বাধীনতা ও উন্নয়ন প্রচলনের ধারণা নিয়ে কিছুটা বাম ঘরনার রাজনীতিকে সম্পৃক্ত। মার্কিন যুক্তরাষ্ট্রের সাবেক রাষ্ট্রপতি বারাক ওবামা দলটি থেকে মনোনীত ১৫তম নির্বাচিত রাষ্ট্রপতি। ২০২০ সালের ১১৭তম কংগ্রেস নির্বাচনে দলটি মার্কিন যুক্তরাষ্ট্রের আইন প্রণয়নকারী বিচারসভা তথা কংগ্রেসের নিম্ন কক্ষ *হাউজ অফ রিপ্রেজেন্টেটিভ্স‌*-এ  (House of Represr
entatives) সংখ্যাগরিষ্ঠতা লাভ করে ও উচ্চকক্ষ সিনেটে (Senate) ৫০টি আসন পায়।

## ডেমোক্র্যাটিক পার্টি হতে নির্বাচিত রাষ্ট্রপতিগণ
, ডেমোক্র্যাটিক পার্টি হতে মোট ১৫ জন রাষ্ট্রপতি নির্বাচিত হয়েছেন।

## আরও দেখুন
* রিপাবলিকান পার্টি (যুক্তরাষ্ট্র)
* বাংলাদেশ–যুক্তরাষ্ট্র সম্পর্ক

## তথ্যসূত্র



বিষয়শ্রেণী:মার্কিন যুক্তরাষ্ট্রের উদারপন্থী দল
বিষয়শ্রেণী:মার্কিন যুক্তরাষ্ট্রের রাজনৈতিক দল
প্রতুল চন্দ্র সরকার

**প্রতুল চন্দ্র সরকার** বা **পি. সি. সরকার** (২৩ ফেব্রুয়ারি ১৯১৩ - ৬ জানুয়ারি ১৯৭১) ছিলেন ভারতবর্ষের একজন বিখ্যাত জাদুকর। তিনি অন্যতম একজন আন্তর্জাতিক জাদুকর ছিলেন, যিনি ১৯৫০ থেকে ১৯৬০ সাল পর্যন্ত তার জাদু দেখিয়েছেন। তার অন্যতম প্রদর্শনী ছিল ইন্দ্রজাল প্রদর্শনী। এই প্রদর্শনী তিনি প্রথমে মঞ্চে ও তারপর টেলিভিশনে দেখিয়েছিলেন।

## জীবনী
প্রতুলচন্দ্র সরকার ১৯১৩ সালের ২৩ ফেব্রুয়ারি বর্তমান বাংলাদেশের (পূর্বে: বেঙ্গল, ব্রিটিশ ভারত) টাঙ্গাইল জেলার (পূর্বে: বৃহত্তর ময়মনসিংহ) আশেকপুর গ্রামে একটি দরিদ্র পরিবারে জন্মগ্রহণ করেন। তিনি শিবনাথ উচ্চ বিদ্যালয়ে লেখাপড়া করেন। তিনি তার জাদুবিদ্যার প্রাথমিক ধারণা নেন গণপতি চক্রবর্তীর কাছ থেকে। তার জাদু ১৯৩০ সালের দিকে জনপ্রিয় হওয়া শুরু হয়। তিনি কলকাতা, জাপান এবং আরো অনেক দেশেই জাদু দেখিয়েছেন।

## পরিবার
প্রতুলচন্দ্র সরকার কলকাতার বাসন্তী দেবীকে(মৃত্যু: ২৬ ডিসেম্বর ২০০৬, কলকাতা) বিয়ে করেন। তার তিন ছেলে, **মানিক সরকার**, পি সি সরকার জুনিয়র ও পি.সি.সরকার ইয়ং।

## পুরস্কার
* ভারত সরকার “জাদু সম্রাট পি.সি সরকার” নামে কলকাতাতে একটি সড়কের নামকরণ করেছে।
* ১৯৬৪ সালে ভারত সরকার তাকে পদ্মশ্রী সম্মানে ভূষিত করে।
* ১৯৪৬ ও ১৯৫৪ সালে জাদুর অস্কার নামে পরিচিত “দ্য ফিনিক্স” (আমেরিকা) পুরস্কার লাভ করেন।
* জার্মান মেজিক সার্কেল থেকে “দ্য রয়াল মেডিলিয়ন” পুরস্কার পান।
* ২৩ ফেব্রুয়ারি, ২০১০ সালে ভারতীয় সরকার তার প্রতি সম্মান জানিয়ে একটি ৫ টাকার স্ট্যাম্প চালু করে।

## তথ্যসূত্র

## বহিঃসংযোগ
* পি সি সরকার আন্তর্জাতিক গ্রন্থাগার
* P. C. Sorcar at Banglapedia
* Indian Magicians Web Site
* Postage Stamp on P.C. Sorcar Issued  (The Hindu, 2010)

বিষয়শ্রেণী:১৯১৩-এ জন্ম
বিষয়শ্রেণী:টাঙ্গাইল জেলার ব্যক্তি
বিষয়শ্রেণী:১৯৭১-এ মৃত্যু
বিষয়শ্রেণী:ভারতীয় জাদুকর
বিষয়শ্রেণী:বাংলাদেশী জাদুকর
বিষয়শ্রেণী:আনন্দ মোহন কলেজ, ময়মনসিংহের প্রাক্তন শিক্ষার্থী
বিষয়শ্রেণী:কলকাতার শিল্পী
বিষয়শ্রেণী:শিল্পকলায় পদ্মশ্রী প্রাপক
ওবায়দুল হক

**মাওলানা ওবায়দুল হক উজিরপুরী** বাংলাদেশের একজন রাজনীতিবিদ তিনি সিলেট-৫ আসনের সংসদ সদস্য ছিলেন।

## জন্ম ও প্রাথমিক জীবন
ওবায়দুল হক ১৯৩৪ সালে ব্রিটিশ ভারতের আসামের সিলেট জেলার জকিগঞ্জের খলাছড়ার উজিরপুর গ্রামে জন্মগ্রহণ করেন। 

## শিক্ষা জীবন
ওবায়দুল হক নিজ গ্রামের পাশেই একটি প্রাথমিক বিদ্যালয়ে ভর্তি হয়ে লেখাপড়া শেষ করে দুবাগ জুনিয়র হাইস্কুলে ভর্তি হয়ে অষ্টম শ্রেণি পর্যন্ত লেখাপড়া করে গোলাপগঞ্জের ঢাকা উত্তর রানাপিং মাদরাসায় ভর্তি হন। এর পর ঢাকার বড়কাটার আশরাফুল উলূম মাদরাসায় ভতি হয়ে উচ্চশিক্ষা সম্পন্ন করেন।

## কর্মজীবন
ওবায়দুল হক সিলেটের কানাইঘাট উপজেলার রাজাগঞ্জ ইউনিয়নের লালারচক মাদ্রাসায় শিক্ষক হিসেবে যোগ দিয়ে কর্মজীবন শুরু করেন। এর পর ১৯৬০ সালে রানাপিং মাদরাসায় শিক্ষক হিসেবে আমৃত্যু দায়িত্ব পালন করেন। ওবায়দুল হক তিনি সিলেটের গোলাপগঞ্জ উপজেলার রানাপিং মাদ্রাসার মুহাদ্দিস ছিলেন।

### রাজনৈতিক জীবন
ওবায়দুল হক মিনার প্রতীক নিয়ে বাংলাদেশ খেলাফত মজলিসের প্রার্থী হিসেবে ইসলামী ঐক্যজোট থেকে ১৯৯১ সালের নির্বাচনে সিলেট-৫ আসন থেকে সংসদ সদস্য নির্বাচিত হয়েছিলেন।

## মৃত্যু
১৭ জানুয়ারী ২০০৮ সালে ওবায়দুল হক মৃত্যুবরণ করেন।

## তথ্যসূত্র

বিষয়শ্রেণী:১৯৩৪-এ জন্ম
বিষয়শ্রেণী:২০০৮-এ মৃত্যু
বিষয়শ্রেণী:দেওবন্দি ব্যক্তি
বিষয়শ্রেণী:২০শ শতাব্দীর বাঙালি
বিষয়শ্রেণী:বাঙালি আলেম
বিষয়শ্রেণী:বাংলাদেশী সুন্নি মুসলিম পণ্ডিত
বিষয়শ্রেণী:সিলেট বিভাগের ইসলামি ব্যক্তিত্ব
বিষয়শ্রেণী:সিলেট জেলার রাজনীতিবিদ
বিষয়শ্রেণী:পঞ্চম জাতীয় সংসদ সদস্য
বিষয়শ্রেণী:বাংলাদেশ খেলাফত মজলিসের রাজনীতিবিদ
ডাকাতিয়া নদী

**ডাকাতিয়া নদী** বাংলাদেশ-ভারতের একটি আন্তঃসীমান্ত নদী। নদীটি বাংলাদেশের দক্ষিণ-পূর্বাঞ্চলের নোয়াখালী, কুমিল্লা ও চাঁদপুর জেলার একটি নদী। নদীটির দৈর্ঘ্য ১৪১ কিলোমিটার, গড় প্রস্থ ৬৭ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ডাকাতিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ০৭।

## বর্ণনা
ডাকাতিয়া নদী মেঘনার উপনদী। নদীটি ভারতের ত্রিপুরা রাজ্যের পাহাড় থেকে উৎপন্ন হয়ে কুমিল্লা জেলার বাগমারা দিয়ে বাংলাদেশে প্রবেশ করেছে এবং পরবর্তীতে চাঁদপুর ও লক্ষ্মীপুর জেলার ওপর দিয়ে প্রবাহিত হয়েছে। নদীটি কুমিল্লা-লাকসাম চাঁদপুর হয়ে মেঘনা নদীতে মিশেছে। যা লক্ষ্মীপুরের হাজিমারা পর্যন্ত বিস্তৃত। দৈর্ঘ্য-২৫০ কিলোমিটার। মেঘনা নোয়াখালীতে প্রবেশের পর ডাকাতিয়া নাম ধারণ করেছে। যার দক্ষিণের অংশ নোয়াখালী খাল হিসেবে প্রবাহিত। চাঁদপুর থেকে এই ডাকাতিয়া নদী যোগ হয়েছে কুমিল্লার গোমতীর সঙ্গে ইহা ২৩০.২০ অক্ষাংশে এবং ৯১০.৩১ দ্রাঘিমা বিস্তৃত। যা বামদিকে দক্ষিণে প্রবাহিত হয়ে ফেনী জেলায় প্রবেশ করে ফেনী নদীতে মিশেছে।

## নামকরণের ইতিহাস
সম্ভবত এই নদী দিয়ে মগ-ফিরিঙ্গি জলদস্যুরা নোয়াখালী ও কুমিল্লা জেলায় প্রবেশ করতো। এই নদীতে তাদের মাধ্যমেই ডাকাতি হতো। ডাকাতির উপদ্রবের কারণে নদীটির নাম ডাকাতিয়া হয়েছে বলে ধারণা করা হয়। তৎকালীন কলকাতাস্থ ইস্ট ইন্ডিয়া কোম্পানির কাউন্সিলের পক্ষে কোর্ট অব ডিরেক্টর সভার কাছে ১৭৫৮ খ্রিষ্টাব্দের ১০ জানুয়ারি পেশকৃত একটি চিঠির মাধ্যমে জলদস্যুদের উপদ্রবের চিত্র পাওয়া যায়। সেখানে লেখা হয়:

ডাকাতিয়া নদীর নামকরণ নিয়ে লোকমুখে আরেকটি মতামত শোনা যায়, একসময় ডাকাতিয়া নদী তীব্র খরস্রোতা ছিল। মেঘনার এই শাখা নদী ডাকাতিয়ায় মেঘনার উত্তাল রূপ ফুটে উঠত। ফলে ডাকাতিয়ার করালগ্রাসে নদীর দুই পাড়ের মানুষ সর্বস্ব হারাত। ডাকাতিয়া পাড়ি দিতে গিয়ে বহু মানুষের সলিল সমাধিও ঘটেছে। ডাকাতের মতো সর্বগ্রাসী বলেই এর নাম হয়েছে ডাকাতিয়া।

## যোগাযোগ
একসময় এই নদীর উপর দিয়ে বরিশাল, ভোলা, শরীয়তপুর, ফরিদপুর, নারায়ণগঞ্জ, ঢাকা, নরসিংদীসহ দেশের বিভিন্ন অঞ্চলে মালামাল পরিবহন করা হতো।

## আরও দেখুন
* বাংলাদেশের নদীর তালিকা
* পশ্চিমবঙ্গের নদনদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:ভারতের নদী
বিষয়শ্রেণী:বাংলাদেশের নদী
বিষয়শ্রেণী:এশিয়ার আন্তর্জাতিক নদী
বিষয়শ্রেণী:ত্রিপুরার নদী
বিষয়শ্রেণী:কুমিল্লা জেলার নদী
বিষয়শ্রেণী:লক্ষীপুর জেলার নদী
মেঘনা (দ্ব্যর্থতা নিরসন)

**মেঘনা** বলতে মূলত বাংলাদেশের একটি নদী বোঝালেও বোঝাতে পারে আরো অনেক কিছু-
* মেঘনা নদী, বাংলাদেশের অন্যতম বৃহত্তর নদী
*মেঘনা এক্সপ্রেস, বাংলাদেশের একটি যাত্রীবাহী ট্রেন পরিষেবা
* মেঘনা উপজেলা, বাংলাদেশের কুমিল্লা জেলার অন্তর্গত একটি উপজেলা
* মেঘনা গ্যাসক্ষেত্র

বিষয়শ্রেণী:ভারতীয় মেয়ের প্রদত্ত নাম
জর্জ এভারেস্ট

কর্ণেল স্যার **জর্জ এভারেস্ট** (ইংরেজি ভাষায়ঃ George Everest; ৪ জুলাই, ১৭৯০ – ১ ডিসেম্বর, ১৮৬৬) ওয়েলসের জরীপকারক ও ভূগোলবেত্তা ছিলেন। এছাড়াও তিনি ১৮৩০ থেকে ১৮৪৩ সাল পর্যন্ত ব্রিটিশ ভারতের সার্ভেয়ার-জেনারেল ছিলেন।

স্যার জর্জ সর্বাপেক্ষা জনপ্রিয় হয়ে আছেন দক্ষিণ ভারত থেকে নেপাল পর্যন্ত মধ্য বৃত্তাকৃতি গ্রেট ট্রিগোমেট্রিক সার্ভে বা বৃহৎ ত্রিকোণমিতিক জরিপ করে। এর দূরত্ব আনুমানিক ২৪০০ কিলোমিটার বা ১,৪৯১ মাইল। ১৮০৬ সালে উইলিয়াম ল্যাম্বটন এ জরীপকার্য শুরু করেন যা কয়েক দশক কাল পর্যন্ত স্থায়ী ছিল ও তা সম্পন্ন করে বেশ কৃতিত্বের সাক্ষর রাখেন।

১৮৬৫ সালে স্যার জর্জ এভারেস্টের নামানুসারে পর্বতের নামকরণ করা হয় মাউন্ট এভারেস্ট। কিন্তু এ নামকরণে তার ঘোর আপত্তি ছিল। এন্ড্রু স্কট ওয়াহ নামীয় তার স্থলাভিষিক্ত ব্যক্তি কর্তৃক এ পর্বতের জরীপ কার্য পরিচালিত হয়েছিল।

## ব্যক্তিগত জীবন
thumb|right|250px|হোভের সেন্ট এন্ড্রুজে অবস্থিত এভারেস্টের সমাধিস্থল
গ্রীনিচে খ্রীষ্টধর্মে দীক্ষিত হন তিনি। ১৮১৮ সালে রাজকীয় সেনাবাহিনীতে কমিশন্ডপ্রাপ্ত হন। ১৮০৬ সালে কর্ণেল উইলিয়াম ল্যাম্বটনের সহকারী হিসেবে উপমহাদেশে *গ্রেট ট্রিগোনোমেট্রিক্যাল সার্ভে* কর্মে নিযুক্ত হন এভারেস্ট। ১৮২৩ সালে লেম্বটনের মৃত্যুর পর তিনি উত্তরাধিকারী হিসেবে ঐ পদে জরীপকার্য তদারক করেন। অতঃপর ১৮৩০ সালে অবিভক্ত ভারতের *সার্ভেয়ার-জেনারেল* পদে নিযুক্তি ঘটে তার।

১৮৪৩ সালে চাকরি জীবন থেকে অবসর গ্রহণ করেন। এরপর তিনি যুক্তরাজ্যে বসবাস করতে থাকেন। সেখানে তিনি রয়েল সোসাইটির ফেলো নির্বাচিত হন। ১৮৬১ সালে নাইট উপাধি লাভ করেন এবং ১৮৬২ সালে রয়েল জিওগ্রাফিক্যাল সোসাইটির সহ-সভাপতি নির্বাচিত হন।

১৮৬৬ সালে লন্ডনে মৃত্যুবরণ করেন স্যার এভারেস্ট। ব্রাইটনের নিকটবর্তী হোভের এন্ড্রু'জ চার্চে তাকে সমাহিত করা হয়। তার ভ্রাতৃ কন্যা ম্যারি এভারেস্ট বুল বিখ্যাত গণিতজ্ঞ জর্জ বুলকে বিয়ে করেছিলেন।

## এভারেস্ট উচ্চারণ
স্যার জর্জ এভারেস্টের গোত্রনামকে উচ্চারণ করা হয় । পর্বতটি পরবর্তীতে তার নামে নামাঙ্কিত করা হয় – *[[মাউন্ট এভারেস্ট]]*, সাধারণভাবে উচ্চারণ করা হয় ।

## তথ্যসূত্র

## আরও পড়ুন
* John Keay. 2000. *The Great Arc*. London: Harper Collins. .
* J. R. Smith. 1999. *Everest – The Man and the Mountain*. Caithness: Whittles Publishing. .

## বহিঃসংযোগ

* Photographs of Sir George Everest's house and laboratory, in Mussoorie, India

বিষয়শ্রেণী:১৭৯০-এ জন্ম
বিষয়শ্রেণী:১৮৬৬-এ মৃত্যু
বিষয়শ্রেণী:ব্রিটিশ ভূগোলবিদ
বিষয়শ্রেণী:রয়েল সোসাইটির সভ্য
বিষয়শ্রেণী:নাইটস ব্যাচেলর
বিষয়শ্রেণী:এভারেস্ট পর্বত
বিষয়শ্রেণী:রয়্যাল আর্টিলারি কর্মকর্তা
বিষয়শ্রেণী:রয়্যাল মিলিটারি একাডেমি, উলউইচের স্নাতক
অ্যানা হ্যারিসন

**অ্যানা হ্যারিসন** (ইংরেজি পূর্ণনাম:Anna Tuthill Symmes Harrison,জুলাই ২৫,১৭৭৫ - ফেব্রুয়ারি ২৫, ১৮৬৪) মার্কিন যুক্তরাষ্ট্রের রাষ্ট্রপতি উইলিয়াম হেনরি হ্যারিসনের সহধর্মিণী এবং মার্কিন রাষ্ট্রপতি বেঞ্জামিন হ্যারিসনের পিতামহী। তিনি মার্কিন ফার্স্ট লেডি হলেও কখনোই হোয়াইট হাউজে প্রবেশ করেননি।

## তথ্যসূত্র

* *Original text based on [http://www.whitehouse.gov/history/firstladies/ah9.html White House biography] *

## বহিঃসংযোগ
* Anna Harrison at Findagrave

বিষয়শ্রেণী:১৭৭৫-এ জন্ম
বিষয়শ্রেণী:১৮৬৪-এ মৃত্যু
বিষয়শ্রেণী:মার্কিন যুক্তরাষ্ট্রের ফার্স্ট লেডি
বিষয়শ্রেণী:১৯শ শতাব্দীর মার্কিন নারী
জন ন্যাশ (দ্ব্যর্থতা নিরসন)

**জন ন্যাশ** দ্বারা বোঝানো যেতে পারেঃ

*জন ন্যাশ (এমপি) (১৫৯০–১৬৬১), ইংরেজি বণিক ও রাজনীতিবিদ যিনি ১৬৪০ থেলে ১৬৪৮ সালে হাউস অফ কমন্সে ছিলেন। 
*জন ন্যাশ (স্থপতি) (১৭৫২–১৮৩৫), অ্যাংলো-ওয়েলশ স্থপতি।
*জন ন্যাশ রাউন্ড, মধ্য ১৯ শতকের কেন্টে সক্রিয় ইংরেজ স্থপতি
*জন ন্যাশ (ফুটবলার) (১৮৬৭–১৯৩৯), ইংরেজ ফুটবলার
*জন ন্যাশ (শিল্পী) (১৮৯৩–১৯৭৭), ইংরেজ চিত্রশিল্পী এবং খোদকার
*জন ন্যাশ (ক্রিকেট প্রশাসক) (১৯০৬–১৯৭৭), ইংরেজ ইয়র্কশায়ার কাউন্টি ক্রিকেট ক্লাবের সচিব, ১৯৩১–১৯৭১
*জন ফ্রান্সিস ন্যাশ (১৯০৯–২০০৪), মার্কিন রেলপথ কার্যনির্বাহী
*জন ফর্ব্‌স ন্যাশ (জন্ম ১৯২৮), মার্কিন গণিতবিদ, অর্থনীতিতে নোবেল বিজয়ী ১৯৯৪, *এ বিউটিফুল মাইন্ড* শীর্ষক বই এবং চলচ্চিত্রের তার উপর লিখিত ও নির্মিত। 
*জনি ন্যাশ (জন্ম ১৯৪০), আফ্রিকান-মার্কিন পপ গায়ক-গীতিকার
*জন ন্যাশ, ব্যারন ন্যাশ (জন্ম ১৯৪৯), ব্রিটিশ পিয়ার, সরকারের মন্ত্রী ও ব্যবসায়ী
*জন জে. ন্যাশ (মৃত্যু ১৯৮৯), আয়ারল্যান্ডের ফিয়ানা ফেইল রাজনীতিবিদ
*জন ন্যাশ (বাস্কেটবল), মার্কিন বাস্কেটবল কার্যনির্বাহী

## আরোও দেখুন
*জ্যাক ন্যাশ (দ্ব্যর্থতা নিরসন)
ফেনী বিমানঘাঁটি

**ফেনী বিমানঘাঁটি** বাংলাদেশে অবস্থিত একটি প্রাক্তন যুদ্ধকালীন মার্কিন বিমানবাহিনীর বিমানঘাঁটি যা বার্মা অভিযান ১৯৪৪-১৯৪৫ এর সময় ব্যবহৃত হয়েছিল। এটি এখন পরিত্যক্ত।

## ইতিহাস
ফেনী বিমানঘাঁটি  দশম বিমানবাহিনী ১২তম বোমারু গ্রুপের প্রাথমিক আবাস, যেটি দক্ষিণ ইতালির দ্বাদশ বিমানবাহিনী থেকে পুনরায় নিয়োগের পর এ বিমানঘাঁটি থেকে বি-২৫ মিচেল মধ্যম বোমারু বিমান উড়িয়েছিল। গ্রুপটি ফেনী থেকে জুলাই ১৯৪৪ থেকে জুন ১৯৪৫ পর্যন্ত পরিচালিত হয়েছিল, ব্রিটিশ চতুর্দশ সেনাবাহিনীকে সমর্থন করে বার্মার উপর যুদ্ধ অভিযানে। ভারতের ইম্ফালে মিত্র বাহিনী যখন জাপানি আক্রমণের হুমকির সম্মুখীন হয়, তখন দলটি গোলাবারুদ এবং অন্যান্য রসদ সরবরাহ করে। বোমারু বিমানগুলি ছাড়াও, ৩য় রণরসদবাহী বিমানবাহিনী (মূলত এয়ার ড্রপার কমানন্ডো দল) উপদল কর্তৃক স্থল বাহিনীকে সরবরাহ এবং গোলাবারুদ সরবরাহের জন্য ফেনী বিমানঘাঁটি ব্যবহার করেছিল। ফেনী একটি যোগাযোগ স্টেশনের পাশাপাশি একটি এয়ার টেকনিক্যাল সার্ভিস কমান্ড রক্ষণাবেক্ষণ ডিপো হিসাবেও ব্যবহৃত হত।

## আরও দেখুন
* ফেনী গার্লস ক্যাডেট কলেজ

## তথ্যসূত্র

* 
*  www.pacificwrecks.com - Fenny keyword search
* 

বিষয়শ্রেণী:বাংলাদেশের অকেজো বিমানবন্দর
বিষয়শ্রেণী:ফেনী জেলা
বিষয়শ্রেণী:বাংলাদেশের পরিত্যক্ত বিমানবন্দর
বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
বিষয়শ্রেণী:চট্টগ্রাম বিভাগের বিমানবন্দর
পাখিফুল

**পাখিফুল** (বৈজ্ঞানিক নাম: Brownea Coccinea) একটি ফুল গাছ, ভেনেজুয়েলায় এ ফুল গোলাপ নামে পরিচিত। এটি **সুপ্তি ফুল** বলেও পরিচিত।  প্রজাতিটি গায়ানা, ভেনেজুয়েলা, ব্রাজিল এবং ত্রিনিদাদ ও টোবাগো স্থানীয়। এটি সাধারণত জায়ারে, মরিশাস ও সেশেল সহ অন্যান্য দেশে চাষ করা হয়। ছোট ও চিরহরিৎ এক বৃক্ষ। ১২ থেকে ১৫ ফুট উঁচু।দেখতে ছোটখাটো অশোক গাছের মত। জানুয়ারি-ফেব্রুয়ারি মাসে এই গাছে ফুল ফুটে।ফল দুষ্প্রাপ্য। দাবাকলমে চাষ হয়।

## চিত্রশালা

Brownea coccinea1.jpg
Bark I IMG 3377.jpg
Brownea coccinea4.jpg
Brownea coccinea8.jpg

## তথ্যসূত্র

বিষয়শ্রেণী:ব্রাজিলের উদ্ভিদ
বিষয়শ্রেণী:কলম্বিয়ার উদ্ভিদ
বিষয়শ্রেণী:ভেনেজুয়েলার উদ্ভিদ
বিষয়শ্রেণী:গাছ
বিষয়শ্রেণী:ইকুয়েডরের উদ্ভিদ
নীলবনলতা

**নীলবনলতা** (বৈজ্ঞানিক নাম:*Thunbergia grandiflora*) হচ্ছে **Acanthaceae**  পরিবারের একটি লতা। অন্যান্য আরো নাম-**Bengal Clock Vine, Blue Trumpet Vine, Skay Flower**. এটি চীন, ভারত, নেপাল, ইন্দো-চীন এবং মায়ানমার-এর স্থানীয় এবং অন্যত্র ব্যাপকভাবে প্রাকৃতিকভাবে জন্মে।

## উৎপত্তিস্তান
এটি মূলত নেপাল, চীন, ইন্দোচীন, মায়ানমার ও অসমের স্থানীয় প্রজাতি। এটি অন্যত্রও প্রাকৃতিক হয়েছে।

## আকার
নীলবনলতা শক্ত লতার গাছ। সাধারণত ৮-১০ মিটার পর্যন্ত লম্বা হতে পারে। পাতারা প্রতিমুখ এবং সবৃন্তক। পত্রবৃন্ত ২.৫-৪ সেমি লম্বা ও কর্কশ হয়, পাতার গোড়া তাম্বুলাকার, পাতার উভয়দিক অমসৃণ, করতলাকারে ৫-৭টি শিরাযুক্ত, পাতার বোঁটা মোড়ানো ধরনের, আগা চোখা, পাতারা ১০ সেন্টিমিটারের মতো লম্বা হয়ে থাকে। পাতা দৈর্ঘ্যে ২০০ মি.মি. এবং প্রস্থে সর্বোচ্চ ৬০ মি.মি. হতে পারে। পাতার কিনারে লতি হয়।

## ফুল
ফুল লম্বা ঝুলন্ত ডাঁটায় এক বা একাধিক। ফুল দেখতে ঘণ্টার গড়ন, দলনল সামান্য বাঁকা। পাপড়ি পাঁচটি। পাপড়ির রঙ হালকা নীল। পাপড়ি ৬ সেমি লম্বা। পুংকেশর ৪টি, অর্ধসমান, গলদেশের অভ্যন্তরের দিক বাঁকানো, পরাগধানী ৫-৯ মিলিমিটার লম্বা ও দীর্ঘায়িত। মার্চ হতে ডিসেম্বর মাস ফুল ফোঁটার সময়। ফল শক্ত ধরনের, ফল ৩-৫ সেমি দীর্ঘ হয়ে থাকে। মালয়েশিয়ায় এ গাছের পাতার ক্বাথ পেটের পীড়ায় কাজে লাগে। বংশবিস্তার বীজ ও কলমে। বাগানের চারদিকে আলংকারিক বেড়া হিসেবে দৃষ্টিনন্দন।

## তথ্যসূত্র

## বহিঃসংযোগ

* Illustration and description in 

বিষয়শ্রেণী:আলংকারিক উদ্ভিদ
বিষয়শ্রেণী:ঔষধি উদ্ভিদ
বিষয়শ্রেণী:লতা
বিষয়শ্রেণী:ভারতের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:নেপালের উদ্ভিদ
বিষয়শ্রেণী:ভারতীয় উপমহাদেশের উদ্ভিদকুল
বিষয়শ্রেণী:চীনের উদ্ভিদ
বিষয়শ্রেণী:উদ্যান উদ্ভিদ
বিষয়শ্রেণী:এশিয়ার উদ্যান উদ্ভিদ